Modo de dir

An modo de dir al ze na frase o na locusion dal senso particolar proprio de na lengua specifica, e la so tradusion leteral 'te un nantra lengua no la ga an senso logico e la ciama, par esser intendesta, na tradusion logica.

In altre parole la ze na frase che no la pol ciapar al so signifegà da la conbinasion lessical de i elementi del descorso, ma da la interpretasion che i parlanti i ze usadi a cavarghe.

 Esenpi 

 es: Sbassa la cresta, e al so senso logico al è: no sta a farte veder massa inportante.
 es: ndar 'te i schit, e al so senso logico al è: malarse de un brut mal, restar infermi.
 es: Cener cont par la spina e spander par al cocon, e al so senso logico al è: cener cont aonde che no ghe oree par po' spender tanti schei aonde che no ocor.
 es: Pjoer a sece reverse e al so senso logico al è: pjoer tant.

 La tradusion de i modi de dir 
Tante olte an modo de dir al ze fadigoss da traduser par altre parlade, e la tradusion logica la richiede al uso de perifrasi anca longhe.

.

Secondo John Saeed, se trata de parole che, ligade insieme, le se ga fissà te el tenpo te na espresion fossilizadaSaeed, John I. (2003), Semantics. 2nd edition. Oxford: Blackwell. Page 60.

 Voci colegade 
 Proverbio
 Frase fata

 Modi de dir 
 A 
 Al pjou a sece reverse = al pjou tant
 Al Sol al magna le ore = al tenpo al passa
 B 
 C 
 Cener cont par la spina e spander par al cocon = spidociar te le spese pisole e necessarie sensa meterghe la testa, par po' dopo spender tanto par remedjarghe
 D 
 desmentegarse de tirar al fià = morir
 Đ 
 E 
 El salto dea quàia = vegner fora da la mona
 Entro par na recia e fora par quelaltra = no scoltar
 Er le man de stopa = no esser boni de cener o manovrar qualcossa te le man
 Erghen pjene le braghe o erghen pjene le bale o erghen pjeni i cojoi = esser stufi
 F 
 Far fin fun = esser tanto svelti
 Far rece da marcante = no scoltar
 G 
 H 
 I 
 J 
 L 
 Ligar al muss aonde che ol al paron = far quel che diss al paron
 M 
 Meter fogo sot a el cul = meter pressa

 N 
 Ndar a opera = ndar in serca de qualcheduni che jute
 Ndar te i schit = malarse de un brut mal, restar infermi
 O 
 P 
 Q 
 R 
 S 
 Sbassar la cresta = redimerse, no farse veder massa inportante
 Scoltar co le rece del martel = no scoltar
 Smacar al fante = dugar a le carte
 Smonar la cavala = darse da far par la comunità
 T 
 Tor quel che gnen = Acetar al destin
 U 
 V 
 Z 
 S 

 Altri progeti 

 Colegamenti esterni 
 Modi de dir par inglese 

 Riferimenti bibiliografici 

 Note 

Categoria:Modi de dir veneti
Categoria:Lenguìstega